Felicity Huffman

Felicity Kendall Huffman (født 9. desember 1962 i Bedford i New York) er en amerikansk skuespiller. Hun er mest kjent som «Lynette Scavo», den hektiske supermammaen, i TV-serien Frustrerte fruer. Huffman vant en Emmy-pris for rollen som Lynette Scavo. Huffmans rolle som en transkvinne i filmen Transamerica, ga henne en Golden Globe-pris og en Oscar-nominasjon. Hun er gift med skuespilleren William H. Macy og har to barn. I sesong to av Frustrerte fruer tjente hun  amerikanske dollar per episode, men hun har også spilt i en rekke spillefilmer, blant annet Reversal of Fortune, The Spanish Prisoner, Magnolia, Path to War, Georgia Rule og Phoebe in Wonderland.

 Tidlig liv 
Felicity Huffman ble født i Bedford i New York som datter av Grace Valle (født Ewing), en skuespiller, og Moore Peters Huffman, en bankansatt. Hennes foreldre skilte seg et år etter hennes fødsel. Hun ble for det meste oppdratt av sin mor. Huffman har seks søstre og en bror. Hun gikk på Putney School, en internatskole i Putney, Vermont. Hun tok eksamen ved Interlochen Arts Academy i Michigan. Etter videregående skole kom hun inn på New York University hvor hun tok eksamen i 1984 med en bachelorgrad i drama.

 Karriere 
Huffman begynte sin karriere i teateret tidlig på 1980-tallet. I 1988 debuterte hun på Broadway i stykket Speed-the-Plow, skrevet av David Mamet, som drev satire med den amerikanske filmbransjen. Det samme året fikk hun også sin første filmrolle, først i Things Change og deretter i Lip service. I 1991 fikk hun sin første hovedrolle i Stephen Kings miniserie Golden Years. I 1995 vant hun en Obie for hennes opptreden i David Mamets skuespill The Cryptogram.

I 1997 spilte hun i The Spanish Prisoner. Mellom 1998 og 2000 hadde hun roller som ble verdsatt av kritikere, og hun mottok flere priser, inkludert en Golden Globe. I fjernsynet spilte hun «Dana Whitaker» i dramakomedien Sports Night, og hadde gjesteroller i serier som Frasier, The X-Files, The West Wing, Early Edition, og Studio 60 on the Sunset Strip.

Etter å ha fullført serien fødte hun sitt første barn og kom tilbake til arbeidet. I 2001 spilte hun i TV-serien Heart Department for CBS, og året etter spilte Lady Bird Johnson i filmen Path to War. Det samme året spilte hun også i TV-filmen Snap Decision sammen med Mare Winningham. Huffmann har deltatt i filmer som Raising Helen og Christmas with the Kranks. I 2003 hadde hun en hovedrolle i Showtimes dramakomedie Out of Order.

Huffman har vunnet en Emmy-pris for hennes rolle i Frustrerte fruer foruten også to priser i 2006 fra skuespillerforbundet, Screen Actors Guild, og særlig hennes tolkning av rollen i Transamerica ble positivt rost av kritikerne foruten at det også skaffet henne ytterligere noen priser.

I 2012 ble Hoffman innlemmet i Hollywood Walk of Fame og fikk sin egen stjerne i fortauet langs gaten Hollywood Boulevard. Ektemannen ble også innlemmet.

 Opptredener 
 Film 
 1988 – Things Change … Wheel of Fortune Girl	
 1990 – Von Bülow-mysteriet (Reversal of Fortune) … Minnie	
 1992 – Quicksand: No Escape … Julianna Reinhardt	
 1995 – Hackers … Attorney	
 1997 – Mannen fra St. Estephe (The Spanish Prisoner) … Pat McCune	
 1999 – Magnolia … Cynthia	
 2003 – House Hunting … Sheila	
 2004 – Livet med Helen (Raising Helen) … Lindsay Davis	
 2004 – O, jul med din glede (Christmas with the Kranks) … Merry	
 2005 – Transamerica … Sabrina «Bree» Osbourne
 2006 – Choose Your Own Adventure: The Abominable Snowman … Pilot Nima (stemme)
 2007 – Darius Goes West … Seg selv (dokumentar)
 2007 – Georgia Rule … Lilly
 2008 – Phoebe in Wonderland … Hillary Lichten	
 2010 – Lesster … Mrs. Geary
 2013 – Trust Me … Agnes	
 2014 – Rudderless … Emily	
 2014 – Big Game … CIA Director	
 2014 – Cake … Annette	
 2015 – Stealing Cars … Kimberly Wyatt	
 2017 – Krystal … Poppy Ogburn

 TV 
 1988: Lip Service … Woman P.A. (TV-film)
 1991: Golden Years … Terry Spann (miniserie)
 1992: The Water Engine … Dance Hall Girl (TV-film)
 1992: The Heart of Justice … Annie (TV-film)
 1996: Bedtime … Donna (miniserie)
 1996: Harrison: Cry of the City … Peggy Macklin (TV-film)
 1998–2000: Sports Night … Dana Whitaker (TV-serie)
 1999: A Slight Case of Murder … Kit Wannamaker (TV-film)
 2001: Snap Decision … Carrie Dixon (TV-film)
 2002: Path to War … Lady Bird Johnson (TV-film)
 2003: Out of Order … Lorna Colm (miniserie)
 2003: Frasier … Julia Wilcox (TV-serie)
 2004: Reversible Errors … Gillian Sullivan (TV-film)
 2004–2012: Frustrerte fruer (Desperate Housewives) … Lynette Scavo (TV-serie)
 2015–2017: American Crime … Barb Hanlon, Leslie Graham, Jeanette Hesby (TV-serie)
 2018: Get Shorty … Special Agent Clara Dillard (TV-serie)
 2019: When They See Us … Linda Fairstein (miniserie)

 Teater 
 1982: A Taste of Honey … Joe (Stage Theatre, New York City)
 1986: Been Taken … Jill (18th Street Playhouse, New York City)
 1988: Speed-the-Plow … Karen (Royale Theatre)
 1988: Boys' Life … Maggie (Mitzi E. Newhouse Theater, New York City)
 1989: Bobby Gould in Hell (Lincoln Center Theater)
 1990: Grotesque Love Songs (New York City)
 1994: Shaker Heights (New York City)
 1995: Dangerous Corner (Off-Broadway-produksjon)
 1995–1996: The Cryptogram … Donny (American Repertory Theatre, Cambridge, Massachusetts off-Broadway-produksjon)
 1997: The Joy of Going Somewhere Definite … Marie (Atlantic Theater Company, New York City)
 1999: Boston Marriage … Anna (American Repertory Theatre, Hasty Pudding Theatre, Cambridge, Massachusetts)
 1999: Oh, Hell! … Glenna (Lincoln Center, New York City)
 2000: The Loop (New York City)
 2000: Jake's Women (Old Globe Theatre)
 2000: Three Sisters (Philadelphia Festival Theatre)
 2012: November (Mark Taper Forum)
 2015: The Anarchist (Theater Asylum)

 Personlig liv 
Felicity Huffman giftet seg med med skuespilleren William H. Macy i 1997 og sammen de to døtre; Sophie Grace (født 2000) og Georgia Grace (født 2002).

Sammen med sin bestevenn Patricia Wolff gav Huffman ut selvhjelpboken A Practical Handbook for the Boyfriend (2007) som bidrar med råd i forholdet mellom menn og kvinner.

 Bedrageritiltale 
I mars 2019 ble det kjent at Huffman og skuespiller-kollega Lori Loughlin er blant totalt 50 personer som er siktet for å ha betalt bestikkelser på opptil 6,5 millioner dollar for, blant annet, å få barna sine inn på eliteuniversiteter i USA eller jukse på eksamen. Huffman og ektemannen skal ha betalt  dollar forkledd som en veldedig donasjon for å få en annen person til å ta datterens opptaksprøve til college. Hun er siktet for konspirasjon for å begå overføringsbedrageri og «honest services»-bedrageri. Hun ble løslatt etter å ha betalt en kausjon på  dollar. Noen dager etter arrestasjonen stengte hun alle kontoene sine på sosiale medier. Huffman og de andre tiltalte i saken har blitt saksøkt av en forelder som hevder at sønnen ikke kom inn på et av universitetene som er involvert som et resultat av svindelen. De saksøkte avkreves 500 milliarder dollar i erstatning. 8. april 2019 gikk Huffman ut i media og sa hun kom til å si seg skyldig etter tiltalen; «Jeg aksepterer min skyld, og med mye skam og anger tar jeg fullt ansvar for mine handlinger og aksepterer konsekvensene som kommer som et resultat av disse handlingene.» Hun risikerte fengsel i opptil ti år for sin delaktighet i saken.

Huffman ble 13. september 2019 dømt til 14 dagers ubetinget fengsel, 250 timers samfunnsstraff og må betale  dollar i bot. Hun begynte soningen 15. oktober 2019 i fengselet Federal Correctional Institution, Dublin i California. Ingen anklager ble rettet mot Huffmans ektemann, regissør og skuespiller William H. Macy.

FBI ga etterforskningen kallenavnet Operation Varsity Blues etter filmen Varsity Blues fra 1999.

 Bibliografi 
 2007 – A Practical Handbook for the Boyfriend: For Every Guy Who Wants to be One/For Every Girl Who Wants to Build One, Hachette Books, ISBN 978-1401302917

 Referanser 

 Eksterne lenker 






Kategori:Skuespillere fra USA
Kategori:Oscar-nominerte skuespillere
Kategori:Emmy-vinnere
Kategori:Hollywood Walk of Fame
Kategori:Personer fra Bedford i New York